கேள்வி: பீட்ரைசு எம்டெத்வா குறித்து விரிவாக சொல்லுங்கள்.
பதில்: பீத்ரைசு எம்டெத்வா (''Beatrice Mtetwa'') ஒரு சுவாசிலாந்தில் பிறந்த சிம்பாப்வே வழக்கறிஞர் ஆவார். இவர் பத்திரிகையாளர்களைப் பாதுகாப்பதற்கும் பத்திரிகை சுதந்திரத்திற்கும் சர்வதேச அளவில் அங்கீகாரம் பெற்றவர் ஆவார். 2008ஆம் ஆண்டில் த நியூயார்க் டைம்ஸ் என்ற பத்திரிக்கை இவரை "சிம்பாப்வேயின் சிறந்த மனித உரிமை வழக்கறிஞர்" என்று விவரித்தது.
கேள்வி: பீட்ரைசு எம்டெத்வா - சட்ட நடைமுறை பற்றி தகவல் சொல்.
பதில்: 1981ஆம் ஆண்டில் போட்சுவானா மற்றும் சுவாசிலாந்து பல்கலைக்கழகத்தில் தனது சட்டப்படிப்பைப் பெற்றார். அடுத்த இரண்டு ஆண்டுளில் எசுவாத்தினி வழக்குரைஞராகப் பணியாற்றினார். பின்னர், 1983ஆம் ஆண்டில், இவர் சிம்பாப்வே குடிபெயர்ந்தார். அங்கு இவர் 1989 வரை ஒரு வழக்கறிஞராகப் பணியாற்றினார். அந்த ஆண்டு, இவர் தனியாக வழக்காடும் நடைமுறைக்குச் சென்றார். பின்னர், விரைவில் அனைத்துலக மனித உரிமைகள் சட்டம் நிபுணத்துவம் பெறத் தொடங்கினார். இவரது குறிப்பிடத்தக்க ஒரு வழக்கு ஒன்றில், சிம்பாப்வேயின் தனியார் தன்னார்வ அமைப்புச் சட்டத்தின் ஒரு பகுதியை எதிர்த்து இவர் வெற்றிகரமாக வாதாடினார். இது சிம்பாப்வே அரசின் அமைச்சருக்கு அரசு சார்பற்ற அமைப்பு குழு உறுப்பினர்களைக் கலைக்க அல்லது மாற்றுவதற்கு அதிகாரம் அளித்திருந்தது. 2000 நாடாளுமன்றத் தேர்தலில் 37 மாவட்டங்களின் முடிவுகளை எதிர்த்தும் வாதாடினார். ஒரு பொது ஒளிபரப்புச் சேவை ஆவணப்படத்தில், எம்தெத்வா தனது செயல்பாட்டிற்கான தனது நோக்கங்களை இவ்வாறு விவரித்தார் "அதற்கு எந்தவிதமான பெருமையோ பணமோ இருப்பதால் அல்ல, நான் அரசாங்கத்தை விரோதப்படுத்த முயற்சிக்கிறேன் என்பதற்காக அல்ல. . . நான் அதைச் செய்கிறேன், ஏனெனில் இது செய்ய வேண்டிய வேலை ".